**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/5363-3/2020.

**8/2020.**

**HATÁROZAT**

- **veszélyhelyzetben átruházott hatáskörben meghozott döntésről** -

**a Mezőőri Szolgálat 2019. évi tevékenységéről szóló beszámolójáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Elfogadom** a határozat mellékletét képező, a Mezőőri Szolgálat 2019. évi tevékenységéről szóló **beszámolót.**

**A döntésről tájékoztatom** a Mezőőri Szolgálat vezetőjét.

**INDOKOLÁS**

A fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 16.§ (1) bekezdése szerint **a települési** (községi, városi, megyei jogú városi, fővárosi kerületi, fővárosi) **önkormányzat** a közigazgatási területéhez tartozó termőföldek - ide nem értve az erdőt, a halastavat - őrzéséről mezei őrszolgálat létesítésével gondoskodhat. Több települési önkormányzat közös mezei őrszolgálatot hozhat létre.

Ugyanezen törvény 20. § (1) bekezdése szerint a mezőőr a termőföldek őrzését, valamint a termőföldön lévő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények, földmérési jelek vagyonvédelmét ellátó személy. Ugyanezen jogszabály 21. § (1) bekezdése szerint **a mezőőr feladatát** az őrszolgálatot létrehozó **települési önkormányzat (a továbbiakban: fenntartó) utasításai szerint végzi,** szakmai felügyeletét a mezőgazdasági igazgatási szerv és a rendőrség látja el.

A Tiszavasvári város közigazgatási területén fekvő termőföldek őrzését mezei őrszolgálat látja el. A mezei őrszolgálatra Tiszavasvári Város Önkormányzata Képviselő-testületének 15/2019. (IV.30.) számú rendelete vonatkozik. A mezőőri szolgálat jelenleg 4 fővel tudja ellátni feladatait.

**Bakti Péter**, a Mezőőri Szolgálat vezetője 2020. március 11-én **megküldte** részemre a **mezőőri szolgálat 2019. évi tevékenységről szóló beszámolóját**, mely a határozat mellékletét képezi.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**


**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**


Tiszavasvári, 2020. március 27.


**Szőke Zoltán**


**polgármester**

**TPH/5363-3/2020. ügyiratszámú határozat melléklete, ami egyben a 8/2020. polgármesteri határozat 1. számú melléklete**

****

****

****

****